ΘΕΜΑ 4
[bookmark: _GoBack]Στην περιοχή της Λακωνίας δραστηριοποιείται μια μεταποιητική μονάδα που παράγει χυμό από βιολογικά πορτοκάλια. Ο βιολογικός χυμός που παράγεται έχει μεγάλη ζήτηση στο εξωτερικό, με αποτέλεσμα η επιχείρηση να αυξάνει συνεχώς τις πωλήσεις της στις ξένες αγορές. Βασικά χαρακτηριστικά της μονάδας είναι ότι, διαθέτει μεγάλο κεφαλαιουχικό εξοπλισμό και απασχολεί πολλούς εργαζόμενους από την ευρύτερη περιοχή.
α. Με ποιες προϋποθέσεις, οι οποίες δημιουργούν ευνοϊκές προοπτικές για την ελληνική γεωργία συνδέονται οι δραστηριότητες της μεταποιητικής μονάδας (μονάδες 10);  
β. Σε ποια από τις τρεις (3) μορφές επιχειρηματικής δραστηριότητας, που εμφανίζονται στον αγροτικό χώρο, ανήκει η μονάδα μεταποίησης με βάση τα χαρακτηριστικά της (μονάδες 5); Να αιτιολογήσετε την απάντησή σας (μονάδες 10).
Μονάδες 25

